PROÇESVERBAL

Nga Seanca e 43-të e Këshillit të komunës së Zhelinës e mbajtur me 17.09.2020 në Sallën e Këshillit komunal me fillim në ora 11:00.

Mbledhjen e hapi kryetari i Këshillit komunal z.Liridon Useini i cili e propozoi rendin e ditës:

**1.Miratimi i proçesverbalit të Seancës së 42-të të Këshillit të komunës së Zhelinës.**

**2.Shqyrtimi i kërkesave nr.08-837/1 i datës 31.08.2020 nga Bedri Fazli për dhënie dorëheqje nga anëtarë i deritanishëm i Këshillit të komunës së Zhelinës.**

**3.Propozim –vendim për verifikimin e mandatit të anëtarit të Këshillit të komunës së Zhelinës.**

**4.Plotësim-ndryshim i buxhetit të komunës së Zhelinës për vitin 2020.**

**5.Miratimi i Raportit financiar kuartal për periudhen Janar-Qershor 2020.**

**6.Propozim-Vendim për dhënie Pëlqim të Planit Vjetor për punësim të shkollës fillore komunale,,Fan Noli”f.Trebosh për vitin 2021.**

**7. Propozim-Vendim për dhënie Pëlqim të Planit Vjetor për punësim të shkollës fillore komunale,,Hasan Tahsini”f.Rogle për vitin 2021.**

**8.Propozim-Vendim për miratimin e Programave Vjetore për punë të shkollave fillore komunale në teritorin e komunës së së Zhelinës.**

**9.Diskutim në lidhje me punën e Komisioneve të Këshillit të komunës.**

U hap diskutim në lidhje me rendin e ditës dhe fjalë mori N.Selmani i cili i përshëndeti këshilltarët e pranishëm në Sallë duke theksuar ndër të tjera se ,,kam kërkuar që Deponia në f.Dobërcë të jetë pikë e rendit të ditës disa herë me radhë edhe prej teje si Kryesues i Këshillit edhe prej Kryetarit të komunës.Të njejtë mund ta dëshmoj edhe me dokument të protokolluar;e para është me 19.07.2018-me iniciativë të rinisë së fshatit dhe nuk është ndërmarrë hiç asgjë.Kërkesa e dytë ,njejtë e protokoluar,në emër të Bashkësisë Lokale ,prap nuk është futur në rend dite.Kërkesa e tretë e datës 24.02.2020 e kam bërë në emër të banorëve të Dobërcës,prap nuk është në rend dite.Prandaj do të ishte mirë që të ishte kryetari i komunës këtu sepse unë mendoj se kanë ndonjë marrëveshje me Goni Magacin dhe tu tregoj banorëve të Dobërcës se çfar lloji të marrëveshjes ka sepse përgjegjësia kërkohet prej meje a unë dokumentin e kam bë.A kryetari e din se çështja e deponisë në f.Dobërc është me prioritet.

M.Nazifi gjithashtu mori fjalën dhe theksoi se “sa e di unë kryetari u deklaru këtu se do t`ja marr lejen”.Unë jam për ate mirëpo pa e siguru një kompani tjetër mendoj se s`është në rregull.

Pasi nuk u paraqit asnjë tjetër për diskutim kryetari z.Liridon Useini rendin e ditës e hodhi në votim dhe unanimisht kaloi.

Pika e parë: **Miratimi i proçesverbalit të Seancës së 42-të të Këshillit të komunës së Zhelinës.**U hap diskutim dhe pasi nuk pati vërejtje në lidhje me procesverbalin u hodh në votim dhe kaloi unanimisht.

Pika e dytë **Shqyrtimi i kërkesave nr.08-837/1 i datës 31.08.2020 nga Bedri Fazli për dhënie dorëheqje nga anëtarë i deritanishëm i Këshillit të komunës së Zhelinës**. U hap diskutimn dhe fjalë mori N.Selmani,kryetar i Komisionit për zgjedhje dhe emërime i cili sqaroi se Komisioni ka mbajtur mbledhje dhe e ka shqyrtuar dorëheqjen e B.Fazliut dhe gjithashtu shtojmë se anëtarë i ri i komisionit në vend të B.Fazliut propozohet të zgjidhet Tasun Zendeli.Kjo pikë u hodh në votim dhe u verifikua unanimisht dorëheqja e anëtarit të Këshillit komunal B.Fazliu dhe njëkohësisht edhe zv.Anëtari i Komisionit për çështje mandatore,zgjedhje dhe emërime z. T.Zendeli.

Pika e tretë; **Propozim –vendim për verifikimin e mandatit të anëtarit të Këshillit të komunës së Zhelinës.U** hap diskutim dhe fjalë mori kryetari i Komisionit për verifikimin e mandateve,z.m.Nazifi i cili tha se Komisioni nuk ka mbajtur mbledhje,por Këshilli duhet ta verifikoj.Bëhet fjalë për Adile Rexhepin nga rradhët e BDI-së.U hodh në votim dhe unanimisht konstatojmë se verifikohet.

Pika e katërt**.Plotësim-ndryshim i buxhetit të komunës së Zhelinës për vitin 2020.** Për këtë pik dha sqarim A.Emini-nga administrata komunale dhe pika në fjalë u hodh në votim dhe kaloi unanimisht.

Pika e pestë. **Miratimi i Raportit financiar kuartal për periudhen Janar-Qershor 2020.**U hap debat dhe pasi nuk u paraqit askush per debat kjo pikë u hodh në votim dhe me 15 vota pro dhe 1 i përmbajtur konstatohet se kjo pikë kalon.

Pika e VI DHE VII; **.Propozim-Vendim për dhënie Pëlqim të Planit Vjetor për punësim të shkollës fillore komunale,,Fan Noli”f.Trebosh për vitin 2021** Dhe **Propozim-Vendim për dhënie Pëlqim të Planit Vjetor për punësim të shkollës fillore komunale,,Hasan Tahsini”f.Rogle për vitin 2021. U** hap debat dhe për fjalë u paraqit M.Nazifi i cili pyeti nëse ka të dhëna komuna për arsimtarët që kanë dalë në pension ,por që e kan vazhdu për një vit apo më shumë?

Për sqarim nga sektori për arsim S.Avziu dha mendimet për procedurat ligjore duke theksuar se ligji i tanishëm ua mundëson arsimtarëve një gjë të tillë.

R.Hasani mori fjalën dhe theksoi,ndër të tjera se punëtori pas moshës 64 vjeçare veç me një analizë të thjeshtë gjaku,mund të konstatojmë se nuk është i aftë dhe nuk duhet ti mundë sohet më për ta vazhdu punën në shkollë.Pas moshës 64 vjeç,të shkosh në shkollë ti mësosh nxënësit,nuk mund ta bësh punën si duhet.

Përsëri sqarim dha S.Avziu për procedurat juridike dhe ligjore.

Pas këtij diskutimi pika e 6 dhe 7-të u hodhën në votim dhe kaluan unanimisht.

Pika e tetë. **Propozim-Vendim për miratimin e Programave Vjetore për punë të shkollave fillore komunale në teritorin e komunës së së Zhelinës**. Për sqarimmori fjaklen S.Avziu nga administratae komunes së Zhelinës i cili tha ndër të tjera:,, se Programa vjetore për punë e shkollave fillore duhet të sillet deri me 15 gusht dhe deri me 31 gusht duhet ti miratojnë programat e tyre në Këshillin e komunës.

M.Nazifi mori fjalën dhe tha se ne si këshilltarë duhet ta kemi programën vjetore për punë të shkollave ta dim se çfar miratojmë?

S.Avziu dha sqarim se programat e shkollave janë voluminoze,prandaj Komisioni duhet ta ketë një kopje dhe të diskutohet në Komisionin për veprimtari publike,por jo edhe për çdo këshilltar ta ketë nga një kopje të tillë.Në fund fare S.Avziu tha se nëse Këshilli nuk i miraton ato konsiderohen të miratuara.

Liridon Useini propozoi që Programi i shkollave t`u dërgohet këshilltarëve me **email** të gjithë këshilltarëve.

R.Hasani gjithashtu tha se është dashur që disa kopje të programeve të shkollave ti kishim,apo të na i dërgonit neve si këshilltarë.

Liridon Useini tha se,për ta përmbyllur,të ngelet si konkluzion që Këshilli komunal kërkon që rradhës tjetër programat e shkollave të na vin me email.Pas këtij debati pika në fjalë u hodh në votim dhe u votua unanimisht.

Pika e 9-të. **.Diskutim në lidhje me punën e Komisioneve të Këshillit të komunës.** Kryetari Liridon Useini tha se për punën e komisioneve kemi patur gjithmonë probleme ,veçanërisht nga ata që janë nga jashtë,prandaj hap debat për këtë pikë e cila është për tu diskutuar dhe njëkohësisht e ndjeshme.U hap debat dhe fjalë mori M. Nazifi i cili tha se propozoj sot nëse jeni krejt dakort që te shkarkohen dhe kordinatorët të mblidhen dhe të kordinohet dhe mbas dy javësh të vendosim pë anëtarë të ri.

R.Hasani tha se pajtohem me mendimin e Medinit për punën e kordinimit .

N.Selmani mori fjalen dhe tha se jam i bindur se puna e komisioneve nuk do funksionoj dhe në fund tha se unë si Nagip më nuk mar pjesë në punën e komisioneve dhe më nuk do të jem më kordinator i Lëvizjes Besa.

L.Useini tha që ti marrim punët ma seriozisht dhe brenda javës tjetër unë ti thiri kordinatorët e partive politike do ulemi dhe do diskutojm dhe ti gjejmë njerëzit dhe të plotësohen komisionet dhe të votohet.

Këtu edhe përfundoi seanca e 43 e Këshillit të komunës së Zhelinës

Nr.08-900/1 Këshilli i komunës së Zhelinës

17.09.2020 Proçesverbalist Kryetar

Zhelinë Lazim Idrizi Liridon Useini d.v.